**N á v r h**

 **Všeobecné záväzné nariadenie č. 3/2025**

 **o niektorých podmienkach držania psov na území obce**

 **Ing. Tibor Gajdošík**

 **starosta obce**

**Návrh VZN vyvesený:**

**Na VZN sa OcZ uznieslo:**

**VZN vyvesené:**

Obec Dlhé Pole na základe samostatnej pôsobnosti podľa článku 68 Ústavy Slovenskej republiky a podľa § 6 a § 11 odst.4 písm. g/zákona č. 369/1990 Zb. o obecnom zriadení v znení neskorších predpisov a § 3, § 4 odst. 5, § 5 odst. 1 a § 6 odst. 3 zákona č. 282/2002 Z. z. ktorým sa upravujú niektoré podmienky držania psov, vydáva toto

 **Všeobecne záväzné nariadenie č. 5/2025**

 **o niektorých podmienkach držania psov na území obce**

 **Čl. 1**

 **Úvodné ustanovenia**

Predmetom tohto VZN je úprava nasledovných podmienok držania a vodenia psov na území obce Dlhé Pole:

a/ evidencia psov,

b/ úhrada za evidenčnú známku,

c/ úprava povinností pri vodení psov,

d/ určenie miest, kde je vstup so psom zakázaný

e/ znečisťovanie verejných priestranstiev,

f/ priestupky

 **Čl. 2**

 **Evidencia psov**

1. Každý pes držaný nepretržite viac ako 90 dní na území Slovenskej republiky podlieha evidencii psov. Držiteľ psa je povinný prihlásiť psa do evidencie v lehote do 30 dní od uplynutia posledného dňa lehoty uvedenej v prvej vete v mieste, kde sa pes v danom roku prevažne nachádza.

2. Evidenciu psov vedie obec.

3. Do evidencie sa zapisuje najmä:

 a/ evidenčné číslo psa

 b/ tetovacie číslo alebo údaj o čipovaní psa,

 c/ meno, priezvisko a adresa trvalého pobytu držiteľa psa,

 d/ skutočnosť, že pes pohrýzol človeka bez toho, aby bol sám napadnutý alebo vyprovokovaný, ak sa nepoužil v nutnej obrane alebo v krajnej núdzi,

 e/ úhyn psa,

 f/ strata psa 1/4

4. Každú zmenu skutočnosti a údajov, ktoré sa zapisujú do evidencie, je držiteľ povinný do 30 dní od zmeny skutočnosti, alebo údaja oznámiť obci, kde je alebo má byť pes evidovaný.

5. Obec vydá držiteľovi psa zapísaného do evidencie evidenčnú známku psa. Na známke sa uvedie evidenčné číslo psa, názov obce, kde je pes evidovaný, a údaj o tom, či je pes nebezpečným psom. Známkou držiteľ psa preukazuje totožnosť psa.

6. Známka je neprenosná na iného psa. Odcudzenie, zničenie alebo stratu známky je držiteľ psa povinný do 14 dní odvtedy, čo odcudzenie, zničenie alebo stratu známky zistil, oznámi obci, kde je pes evidovaný. Obce je povinná držiteľovi psa za úhradu vydať náhradnú známku.

 **Čl. 3**

 **Úhrada za evidenčnú známku psa**

Náhradná známka za odcudzenú, zničenú alebo stratenú známku psa sa vydá za úhradu vo **výške 3 €.**

 **Čl. 4**

 **Úprava povinnosti pri vodení psa**

1. Vodiť psa mimo chovného priestoru môže len osoba , ktorá je fyzicky a psychicky spôsobilá a schopná ho ovládať v každej situácií, pričom **je povinná** predchádzať tomu, aby pes útočil alebo iným spôsobom ohrozoval človeka alebo zvieratá, a zabraňovať vzniku škôd na majetku, prírode a životnom prostredí, ktoré by pes mohol spôsobiť.

2. Vodiť nebezpečného psa mimo chovného priestoru môže len osoba, ktorá je plne spôsobilá na právne úkony. Na verejnom priestranstve musí mať nebezpečný pes nasadený náhubok.

3. Za psa vždy zodpovedá držiteľ psa alebo osoba, ktorá psa vedie alebo nad psom vykonáva dohľad.

4. Držiteľ psa a ten, čo psa vedie , je povinný oznámiť svoje meno, priezvisko a adresu trvalého pobytu osobe, ktorú pes pohrýzol. Ten čo psa vedie, je povinný oznámiť osobe, ktorú pes pohryzol, aj meno, priezvisko a adresu trvalého pobytu držiteľa psa. Súčasne **je povinný** skutočnosť, **že pes pohrýzol človeka** bez toho, aby bol sám napadnutý alebo vyprovokovaný **oznámiť obci**, kde je pes evidovaný.

 **Čl. 5**

 **Určenie miest, kde je vstup so psom zakázaný**

1. Vstup so psom je zakázaný na týchto verejne prístupných priestranstvách, ktoré sú vo vlastníctve, správe alebo nájme obce:

 a/ všetky detské ihriská a ihriská pri MŠ ZŠ,

 b/ futbalové ihrisko,

 c/ pozemok pri ZŠ a dome seniorov,

 d/ priestory čakárni a ordinácií zdravotného strediska,

 e/ dom smútku a cintoríny. 2/4

2. Zákaz vstupu sa nevzťahuje podľa bodu 1 tohto článku na:

 a/ vodiacich psov,

 b/ psov používaných pri záchranných prácach,

 c/ psov používaných pri plnení úloh civilnej obrany.

3. Miesta podľa bodu číslo 1 musia byť viditeľne označené. Toto označenie zabezpečí vlastník, alebo užívateľ priestoru.

 **Čl. 6**

 **Znečisťovanie verejných priestranstiev**

1. Držiteľ psa, alebo ten, ktorý psa vedie je povinný mať pri sebe vhodnú pomôcku na odstránenie psích extrementov, po znečistení toto bezodkladne odstrániť z verejného priestranstva a uložiť do nádoby na to určenej.

2. Nádoba na zmesový komunálny odpad je označená symbolom na psie výkaly.

 **Čl. 7**

 **Priestupky**

1. Priestupku sa dopustí držiteľ psa v prípade ak:

 a/ neprihlási psa do evidencie,

 b/ neoznámi obci každú zmenu skutočnosti a údajov, ktoré sa zapisujú do evidencie v termíne do 30 dní od ich zmeny,

 c/ umožní aby psa viedla osoba, ktorá nespĺňa podmienky ustanovené v čl. 4 odst. 1 a 2. tohto VZN,

 d/ neohlási že pes pohrýzol človeka,

 e/ neoznámi odcudzenie, zničenie alebo stratu známky,

 f/ nezabráni voľnému pohybu psa,

 Za priestupky tohto ustanovenia **môže obec uložiť pokutu** vo výške **100 eur.**

2. Priestupku sa dopustí ten, kto vedie psa, ak:

 a/ nezabráni útoku psa na človeka alebo zviera alebo nezabráni inému spôsobu ich ohrozovania psom,

 b/ neohlási svoje meno, priezvisko a adresu trvalého pobytu a meno, priezvisko a adresu trvalého pobytu držiteľa psa osobe, ktorú pes pohrýzol,

 c/ nepreukáže známkou totožnosť psa,

 d/ neodstráni bezprostredne výkaly, ktorými pes znečistí verejné priestranstvo 3/4

 f/ nerešpektuje zákaz vstupu so psom

Za priestupky tohto ustanovenia **môže obec uložiť pokutu** vo výške **50,00 eur.**

3. Priestupky podľa tohto VZN prejednáva obec a výnos pokút je príjmom rozpočtu obce.

 **Čl. 8**

 **Záverečné ustanovenia**

1. Porušenie povinnosti upravených týmto nariadením je postihnuteľné podľa § 7 zákona č. 282/2002 Z. z. ktorým sa upravujú niektoré podmienky držania psov .

2. Všeobecne záväzné nariadenie bolo schválené uznesením Obecného zastupiteľstva v Dlhom Poli pod číslom:................. zo dňa ......................................

3. Toto všeobecne záväzné nariadenie nadobúda účinnosť pätnástym dňom od vyvesenia na úradnej tabuli obce.

Príloha č. 1 - Prihlásenie psa do evidencie

Príloha č. 2 - Odhlásenie psa z evidencie

V Dlhom Poli dňa 2. 6.2025

 Ing. Tibor Gajdošík

 starosta obce

 4/4

 Príloha č. 1

**Obec Dlhé Pole**

 **Prihlásenie psa do evidencie**

Meno a priezvisko držiteľa psa:..............................................................................................

Trvalý pobyt držiteľa psa:.......................................................................................................

Kontakt: telefón: ........................................................................................................

 e-mail.: .......................................................................................................

Umiestnenie chovného priestoru :.........................................................................................

Dátum narodenia psa: .............. ............................................................................................

Dátum, odkedy je pes držaný na území obce:......................................................................

Spôsob nadobudnutia psa:...................................................................................................

Účel nadobudnutia psa........................................................................................................

Meno psa: ...........................................................................................................................

Plemeno psa:........................................................................................................................

Pohlavie psa:........................................................................................................................

Farba psa:.............................................................................................................................

Výcvik psa:..........................................................................................................................

Evidenčné číslo psa:............................................................................................................

Tetovacie číslo alebo údaj o čipovaní psa:..........................................................................

Skutočnosť, že pes pohrýzol alebo poranil človeka:...........................................................

Nebezpečný pes /ak pohrýzol alebo poranil človeka/.........................................................

V Dlhom Poli, dňa............................................

 ......................................................

 podpis držiteľa psa

 Príloha č. 2

**Obec Dlhé Pole**

 **Odhlásenie psa z evidencie**

Meno a priezvisko držiteľa psa:...............................................................................................

Trvalý pobyt držiteľa psa:........................................................................................................

Kontakt: telefón:........................................................................................................

 e-mail:........................................................................................................

Umiestnenie chovného priestoru:...........................................................................................

Dátum narodenia psa:............................................................................................................

Dátum, odkedy je pes držaný na území obce:.......................................................................

Meno psa:..............................................................................................................................

Plemeno psa:.........................................................................................................................

Pohlavie psa:.........................................................................................................................

Farba psa:.............................................................................................................................

Evidenčné číslo psa:............................................................................................................

Tetovacie číslo alebo údaj o čipovaní psa:.........................................................................

Skutočnosť, že pes pohrýzol alebo poranil človeka:..........................................................

V Dlhom Poli dňa...........................................

 .....................................................

 podpis držiteľa psa